Lees meer: Portagem - Marvão
Lees meer: Santo Antonio Das Areias
Lees meer: Galegos
Lees meer: Senhora Da Lapa Sabinet | Volume 115, Issue 3258
Issue 3258, 2012 Die Kerkblad - Volume 115,
Issue 3258, 2012 Navigate this Journal About Current issue Previous issues Submit a paper Contact the editor Volumes & issues
Bywoning van eredienste verskaf nie meer vreugde nie : van die redakteur
Eredienste, soos ons dit ken, ontstaan in die tyd van die Nuwe Testament. Vir bykans 2 000 jaar kom gelowiges in eredienste saam. Deur die eeue heen het die inhoud en vorm van eredienste gewissel en voortdurend verander.
&apos;n Gelyk pad? Is dit moontlik? : uit die Woord
N.G. (Nic) Laubscher
Die kerk van ons Here Jesus Christus is ryk - skatryk! Aan die kerk is die wonderlike boodskap van Jesus Christus toevertrou. Sy koms na hierdie aarde, sy lewe, sy lyding en sterwe, sy opstanding en hemelvaart.
Versigtigheid : redaksioneel
Versigtigheid is een van die deugde wat elke gelowige be hoort te besit. &apos;n Bekende Spreuk sê : "Versigtigheid is die moeder van die wysheid." Onder versigtigheid verstaan ons behoedsaamheid. In die woord versigtig hoor ons: sorgvuldig, noukeurig, noulettend, presies, op jou hoede wees. Die woord versigtigheid beteken dat jy verder moet dink as wat jou neus lank is. Koning Hiram van Tirus verwys na Salomo as "&apos;n wyse seun wat die verstandigheid en insig aan die dag lê" (2 Kron. 2:12).
Die verhouding tussen die koninkryk van God en die wêreld : hoofartikel
Die vraag wat die verhouding tussen die koninkryk van God en die wêreld is, is vir die gelowige belangrik. Jesus Christus gebruik teenoor Pilatus die woord wêreld in verhouding tot koninkryk. Hy sê: "My koninkryk is nie van hierdie wêreld nie; as my koninkryk van hierdie wêreld was, sou my dienaars geveg het dat Ek nie aan die Jode oorgelewer word nie. Maar nou is my koninkryk nie van hier nie" (Joh. 18:36).
God se Naam is wat Hy is : fokusartikel
G.S. (Gerrit) Kruger
Die name van God is nie deur mense aan Hom gegee of deur mense uitgedink nie. God het Homself spesifiek geopenbaar met die name wat ons in die Bybel lees. God is baie meer en baie groter as sy naam. Die volheid van God kan nie in &apos;n naam vasgevat word nie. Sy onmeetlike grootheid word in besonder ook in Eksodus 3:14 geopenbaar: "Ek is wat Ek is. Jy moet vir die Israeliete sê: &apos;Ek is&apos; het my na julle toe gestuur."
Vergeselde alleenheid : fokusartikel
Dit is &apos;n baie goeie samevatting van die alleenheid wat deur mense aangevoel en gevrees word. Om alleen te wees - al is Jesus altyd by jou. Ons het almal behoefte aan iemand by ons - iemand met &apos;n vel aan.
Afgesloof die geloof vergeet ... of afsydig die lewe vergeet : fokusartikel
Sommige gelowiges sien hulle geloof as &apos;n individualistiese, persoonlike saak wat niemand anders raak nie. Ek lees my Bybel en bid - en verder moet mense nie aan my torring nie, want my geloof is my geloof. Sondag gaan ek erediens toe en ek sit die dominee se preek en deurluister - en daarna loop ek die kortste pad terug motor toe sonder om my met die mense te bemoei. My geloof raak nie ander mense nie! O ja, uitgaan en na ander uitreik is ook net vir ander kerke se mense.
Hou jou binne jou perke ... wat God in sy Woord stel : fokusartikel
D.J.A. (Danie) Booyens
Tussen die vier mure van my studeerkamer of in die sitkamers van lidmate hoor ek gereeld hoe gelowiges worstel om hulle te versoen met hulle lewensomstandighede, die perke wat God vir hulle stel:
Ek werk my morsdood, het die meerdere kennis en ervaring, maar hy word bevorder, kry die groot salaris ...
Ek het so pligsgetrou en hard geleer, my punte is goed, maar nêrens kan ek &apos;n werk kry nie (of vir daardie werk sien ek werklik nie kans nie!) ...
Insetkostes bly styg, maar die prys wat ons vir ons produkte kry, word al swakker. Niemand gee &apos;n snars om vir die boer nie, dalk moet ek maar veiling hou ...
Daar word op my neergesien, ek vereensaam,word uitgeskuif, agteraf gespot oor my vaste beginsels, sober lewenswyse ..." (Die lysie kan bladsye vul.)
Groot ywer vir klein takies : fokusartikel
A.J. (Andre) Myburgh
Ons maak dikwels die fout om te dink dat God net sommige mense in sy diens kan of wil gebruik - net begaafde en bekwame mense, mense wat talentvol en welsprekend is, of wat Hy met besondere gawes toegerus het. Of dat net sommige take in sy Koninkryk werklik belangrik en vir Hom van waarde is - om iewers in &apos;n vreemde land sending te doen, of as predikant voltyds in sy diens te staan, of dalk ook nog om as ouderling of diaken in sy kerk te dien.
Die vervulling met die Gees : fokusartikel
S.P.J. (Sollie) Vermaak
Die vervulling met die Gees is &apos;n baie ryk onderwerp. Beskou die enkele gedagtes wat neergepen word as &apos;n beskeie bydrae tot hierdie grootse tema.
Algemene Sinode 2012 ... Om ... keer! Een, twee-drie een! (2) : diskussie-artikel
Die Kerkblad 115, pp 19 –21 (2012)
In die missionêre aanpak is Jesus die weg/pad en die waarheid. Marsjerendes wat hierdie pad volg, se denke, woorde en dade word só omgekeer/vernuwe dat dit nie net halfpad nie, maar ten volle ooreenstem met Christus se gedagtes, woorde en dade.
Leer ons ons kinders om nederig te wees? : diskussie-artikel
Word hedendaagse kinders nie dikwels gereglementeer tot robotte wat uitnemend moet reageer op wonderinspuitings wat hulle vanaf velerlei oorde ontvang het nie? Dit het &apos;n cliché geword dat die kinders van vandag nie meer kind kan wees in die ware sin van die woord nie. Metodes word eerder bedink en programme saamgestel om die kinders se reeds vol programme nog voller te maak. Meer en meer opleiding word dikwels gegee om die kinders vaardighede te leer en geleenthede te bied om beter en steeds beter te kan presteer. Hulle word van vaardighede voorsien om hulleself te kan bewys en hulleself te kan laat geld. Geleenthede word geskep waarin hulle hul innoverende en kreatiewe denke en vaardighede kan ontwikkel en hulleself met &apos;n positiewe selfbeeld as gevolg kan aktualiseer.
Die sin van lyding : besinning
Vir jare voer jy &apos;n normale lewe. Vol energie. Vol ondernemings gees. Jy bereik hoë sporte. En dan, op &apos;n dag, ewe skielik, verander alles. Jy word siek. Die dokters sê hulle kan niks vir jou doen nie. Ja, jy drink allerhande medisyne. Jy kry bestraling. Jy kry die een operasie na die ander. Maar eintlik help dit alles niks. Jy bly siek. Jy word eintlik net sieker.
English Church Plant at GK Rietvallei : van oraloor
Back in the year 2005 the two ministers at GK Rietvallei (revv. Henk Stoker and Naas Ferreira) came upon the idea of planting an English medium church at Rietvallei, having recognised that there was an appalling lack of English reformed churches in South Africa. A visiting American missionary, Brian DeVries, who was in South Africa exploring the possibilities of missionary involvement of the Heritage Reformed Congregations of North America (HRC) at Mukhanyo Theological College (MTC) in KwaMhlanga, was approached to spearhead the project.
Hoe lieflik is die LIG! &apos;n Verkenning van die dieptevlak van die homiletiese proses : boekbespreking
Fritz de Wet toon in hierdie belangwekkende boek dat die toneel waarin prediking vandag plaasvind, die afgelope paar dekades ingrypend verander het. In die Suid-Afrikaanse konteks is dit nie alleen die impak van diepgaande sosiopolitiese veranderings wat verwerk moet word nie, maar daar word ook te doen gekry met die invloed wat drastiese veranderings in die Westerse kultuur meebring, vir die prediker en die hoorder. Mense wat na die prediking luister, beskou hulleself nie meer as passiewe hoorders wat alles gelate moet aanvaar nie. Hoorders het allergies geraak vir woorde wat hulle op die oog af in &apos;n rigting wil dwing en vir hulle oorvereenvoudigde antwoorde wil gee op sake wat deur hulle beleef word as nie so eenvoudig nie. Prediking kan deur hoorders as die oordra van dorre stellings en redenasies beleef word, sonder dat daar aan hulle geleentheid gegee word om die Woord vernuwend in hulle lewens toe te pas. Daar het dus &apos;n groot verskuiwing na die kant van die hoorder en sy/haar konkrete lewensituasie plaasgevind.
Oortrapklippe. 52 vastrapplekke uit die immergroen evangelie van Jesus Christus : boekbespreking
In die bekendstelling van hierdie boek wil ek graag aansluit by twee woorde in die titel, naamlik "immergroen evangelie". Dit kan sekerlik gestel word dat die immergroen evangelie ook immergroen en lewend aangebied en oorgedra behoort te word - juis om verwondering vir hierdie evangelie te skep en te onderhou. Die krag van hierdie nuwe boek lê onder andere ook daarin dat ou waarhede nuut en vars na vore kom, nie die minste nie, ook in die taal en wyse van formulering wat gebruik word. Taal wat asemhaal, skep nuwe lig vir die leser.
Sodat hulle een kan wees - Klaas Schilder oor die kerk : boekbespreking
Enkele maande gelede het &apos;n merkwaardige boek verskyn. Dit gaan oor &apos;n proefskrif wat &apos;n Gereformeerde Suid-Afrikaanse predikant geskryf het oor &apos;n Nederlandse gereformeerde teoloog. Hierdie boek is &apos;n proefskrif, maar bevat ook iets van &apos;n biografie. Schilder, &apos;n omstrede Nederlandse teoloog, se leer aangaande die kerk word in diepte bespreek. Maar naas sy wetenskaplike arbeid, kom ook die persoon, die karakter, die genialiteit en kunssin van Schilder na vore.
Indeks van artikels in Die Kerkblad 2011
Die Kerkblad 115, pp 31 –35 (2012)
Sleutel: By die onderwerpindeks word die onderwerp eerste genoem, dan die maand, en daarna die bladsy(e). By die skrywersindeks word die skrywer se van en voorletters eerste genoem, dan die maand, en daarna die blad sy(e). Briewe en kort berigte word nie geïndekseer nie.
Die Kerkblad 115, pp 36 –37 (2012)